Max Abraham

Max Abraham (født 3. juni 1831 i Danzig, død 8. desember 1900 i Leipzig) var sjef for Peters forlag i Leipzig.  

Han var forlegger for de fleste av Edvard Griegs komposisjoner og bidro gjennom gunstige økonomiske avtaler til at Grieg kunne bruke tid på å komponere i stedet for å påta seg annet inntektsgivende arbeid.  De to ble nære venner og brevvekslet jevnlig (omkring 400 brev er kjent).  Samarbeidet med Abraham sikret god distribusjon av Griegs verker som solgte svært godt og sikret forlaget gode inntekter. Abraham skaffet Grieg billetter til uroppførelsen av Richard Wagners Nibelungenringen.   Peters fikk senere eneretten til å utgi Griegs verker og forlaget tjente gode penger, i sær på Griegs Lyriske stykker for klaver.
 Referanser 

Kategori:Tyske forleggere
Kategori:Edvard Grieg
Kategori:Personer fra Gdańsk
Kategori:Fødsler i 1831
Kategori:Dødsfall i 1900